钦定古今图书集成/明伦汇编/宫闱典/第002卷 > 北周
## 钦定古今图书集成/明伦汇编/宫闱典/第002卷 > 北周

北周仿《周官》“有司内巷伯等官。”

按《通典》，“后周有司内上士、小司内中士、巷伯中士等
官。”

### 武帝建德六年诏定后妃之数悉减内官

按《周书武帝本纪》，“建德六年十一月癸酉，诏曰：正位
于中，有圣《通典》，质文相革，损益不同。五帝则四星之
象，三王制六宫之数。刘曹已降，等列弥繁，选择遍于
生民，命秩方于庶职。椒房丹地，有众如云，本由嗜欲
之情，非关风化之义。朕运当浇季，思复古始，无容广集子女，屯聚宫掖。弘赞后庭，事从约简。可置妃二人，
世妇三人，御妻三人，自玆以外，悉宜减省。”

### 宣帝大象二年诏立四皇后

按《周书宣帝本纪》，不载。　按《杨皇后传》，帝自称天元
皇帝，号后为天元皇后，又立天皇后及左右皇后，与
后为四皇后焉。二年，诏曰：“帝降二女，后德所以俪君；
天列四星，妃象于焉垂耀。朕取法上穹，稽诸令典，爰
命四后，内正六宫，庶弘赞柔德，广修粢盛。比殊礼虽
降，称谓曷宜。其因天之象，增式嘉名。”于是后与三皇
后并加太焉。遣使持节册后为“《天元》太皇后”，朱皇后
为“天大皇后”，陈皇后为“天左皇后”，元皇后为“天右皇
后。”